Sven-Åge Henriksen er oppvokst i Malangen i Troms. Der bodde han sammen med sine to foreldre og som eldst i en søskenflokk på syv. Hans far var sjømann med opprinnelse som kystsame, men den samiske kulturen var aldri en del av oppveksten i familien. I tidlig alder flyttet arbeiderfamilien til morens hjemsted i Telemark. Der fullførte han barneskole og ungdomsskole. Henriksen var tidlig aktiv i teater og sang, og har alltid hatt en ambisjon om å bli skuespiller.